Участва в Руско-турската война (1877-1878). Командирован е като командир на 1-ви взвод в 6-а Донска казашка батарея от 1 март 1877 г. Отличава се при превземането на Ловеч на 5 юли 1877 г. и в борбата за града на 15 юли 1877 г. Награден е за проявено командирско умение и храброст с орден „Свети Станислав“ II степен с мечове (1877). Бие се храбро при рекогносцировката на Ловеч на 26 и 27 юли 1877 г. и е награден с орден „Свети Владимир“ IV степен с мечове и бант (1877). Повишен е във военно звание войскови старшина от 20 ноември 1877 г. с назначение за командир на 7-а Донска конноартилерийска батарея. Участва в зимното преминаване на Стара планина и действията в заключителния етап от войната.